Stormy Daniels

Mae Stephanie Gregory Clifford (ganwyd 17 Mawrth 1979), sy'n adnabyddus wrth ei henw llwyfan Stormy Daniels yn actores a chyfarwyddwr ffilmiau pornograffig o'r Unol Daleithiau a anwyd yn Baton Rouge, Louisiana.

 Bywyd cynnar 
Ganwyd Daniels ar 17 Mawrth 1979 i Sheila a Bill Gregory, a ysgarodd tua 3 neu 4 blynedd yn ddiweddarach. Magwyd Daniels wedyn gan ei mam.

Mynychodd Ysgol Uwchradd Magnet Scotlandville yn Baton Rouge, gan raddio ym 1997. Ystyriodd fod yn newyddiadurwr.

Yn ôl Daniels magwyd hi mewn "cartref incwm cyfartalog isaf ..." mewn "...cymdogaeth wael iawn"

 Gyrfa 
Dechreuodd Daniels  strip-bryfocio pan oedd hi'n 17 mlwydd oed. Wedi ymweld â ffrind mewn clwb stripio cafodd hi ei pherswadio i berfformio "set gwestai". Dechreuodd stripio fel gwaith yn y Gold Club yn Baton Rouge, a daeth yn ddiddanwr nodwedd gydag asiantaeth Continental Theatrical ym mis Medi 2000.

Wrth weithio fel diddanwr nodwedd cyfarfu Daniels a Devon Michaels, a oedd wedi ei chastio i wneud golygfeydd lesbiaidd mewn dwy ffilm arfaethedig - y naill i gwmni Wicked Pictures a'r llall ar gyfer cwmni Sin City - gofynnodd Michaels i Daniels mynd gyda hi.

Ym mis Gorffennaf 2002, cafodd Daniels ei phrif ran gyntaf mewn ffilm bornograffig yn y ffilm Heat i gwmni Wicked Pictures. Ym mis Medi yr un flwyddyn llofnododd gontract cyfyngedig i weithio i gwmni Wicked yn unig. Yn 2004, enillodd wobr y seren newydd gorau yng ngwobrau Adult Video News (AVN). Mae hi wedi cyfarwyddo i gwmni Wicked ers 2004.

Cafodd Daniels ei urddo yn aelod o Oriel Enwogion AVN ar 18 Ionawr 2014, ac fe'i cyflwynwyd i Oriel Enwogion XRCO ar 16 Ebrill, 2014. Enillodd ei waith cyfarwyddo'r flwyddyn honno bedwar ar ddeg enwebiad yng Ngwobrau AVN, gan gynnwys enwebiad ar gyfer y Golwg Rhyw Diogel Gorau ar gyfer ei pherfformiad gyda Brendon Miller yn ffilm François Clousot First Crush.

 Gwaith prif lif 
Yn ogystal â pherfformio mewn ffilmiau oedolion mae Daniels wedi ymddangos mewn rhaglenni a ffilmiau prif lif hefyd, er, mewn rôl diddanwr rhyw pob tro. Ymddangosodd mewn pennod o Real Sex lle mae'n chware ran cystadleuydd yn y 2001 Miss Nude Great Plains Contest. Yn 2007 ymddangosodd yn y rhaglen teledu Dirt, rhaglen am bapur tabloid, lle mae hi'n chwarae rhan artist strip-bryfocio sy'n trio twyllo chwaraewr pêl-fasged er mwyn i'r papur ei ddal mewn sefyllfa o sgandal rhywiol.  Ymddangosodd yn fideo'r grŵp Maroon 5 i gyd fynd a'u can "Wake Up Call" yn chwarae ran dawnsiwr polyn. Mae'n ymddangos yn y ffilm The 40-Year-Old Virgin, lle mae'r prif gymeriad (Steve Carell) yn ei gwylio hi'n perfformio mewn ffilm i oedolion ac yn breuddwydio amdani. Ymddangosodd yn y ffilm Knocked Up (2007) fel dawnsiwr arffed.

 Gwleidyddiaeth 
Er ei bod wedi cefnogi plaid y Democratiaid ar hyd ei oes ceisiodd Daniels cael cefnogaeth i sefyll fel yr ymgeisydd Gweriniaethol i gynrychioli Louisiana yn etholiadau ar gyfer y Senedd yn 2010. Y rheswm dros newid ei lliwiau oedd bod y Seneddwr Gweriniaethol David Vitter wedi ei gysylltu â chwmni oedd yn darparu gwasanaethau putain a bod corff canolog y blaid wedi talu treuliau ar gyfer codi arian mewn clwb nos "thema caethiwed lesbiaidd" yn Los Angeles. Roedd Daniels yn honni ei fod yn amlwg bod y Gweriniaethwyr yn rhannu ei hagwedd hi tuag at ryddid rhywiol. Tynnodd hi allan o'r ras cyn dydd y bleidlais.

 Perthynas honedig a Donald Trump 
Ar 12 Ionawr 2018, bu adroddiad yn y Wall Street Journal yn honni bod Daniels wedi dod i gytundeb gyda chyfreithwyr Donald Trump, mis cyn etholiad arlywyddol yr Unol Daleithiau 2016, i dderbyn $130,000 am beidio â datgelu ei bod wedi cael perthynas rhywiol gyda Trump yn 2006, dim ond blwyddyn ar ôl iddo briodi ei wraig gyfredol, Melania."Why the Stormy Daniels-Donald Trump story matters", BBC News; adalwyd 6 Ebrill 2018 Etholwyd Trump yn 45 Arlywydd yr Unol Daleithiau. Ar 25 Mawrth 2018, mewn cyfweliad ar y sioe deledu 60 Minutes fe wnaeth hi ddatgelu ei honiadau am gael rhyw gyda'r Arlywydd a dweud bod hi wedi derbyn yr arian i arwyddo cytundeb i gadw'n ddistaw am y berthynas o herwydd bod hi wedi derbyn bygythiadau yn ei herbyn hi a'i phlentyn pe na bai yn ei harwyddo.

Ar 22 Awst 2018 plediodd twrnai personol Trump, Michael Cohen, yn euog i wyth cyfrif troseddol gan gynnwys troseddau yn ymwneud â thorri cyfraith ariannu etholiadol. Cyfaddefodd, ar lw, iddo gael cyfarwyddyd gan Trump i dalu Stormy Daniels, er mwyn iddi gadw'n ddistaw am eu perthynas ar adeg etholiad arlywyddol 2016.The Evening Standard 23 Awst 2018 Donald Trump's ex-lawyer Michael Cohen admits paying ‘hush money to Stormy Daniels': could the US President face charges? adalwyd 25 awst 2018

Ffilmyddiaeth (rhannol)
Ffilmiau prif lif
 2005 : The 40-Year-Old Virgin
 2005 : The Witches of Breastwick
 2006 : Mind of Mencia (Cyfres deledu)
 2007 : Knocked Up
 2007 : Dirt (Cyfres deledu)
Ffilmiau pornograffig
 2000 : Sea Sluts 5
 2002 : When The Boyz Are Away The Girlz Will Play 7
 2003 : Island Girls
 2004 : Lickity Slit
 2005 : Revenge of the Dildos
 2006 : Da Vagina Code
 2007 : Operation: Desert Stormy
 2007 : Potty Mouth
 2008 : Bound (II)
 2009 : Chicks Gone Wild 5
 2010 : Sex Lies and Spies
 2011 : Happy Endings
 2012 : Unfaithful
 2013 : Beaver Buffet
 2014 : Dickless
 2015 : Girls Night
 2016 : Girls on Top
 2017 : Hot Cherry Pies 11

Cyfeiriadau

Categori:Actorion ffilm benywaidd o'r Unol Daleithiau
Categori:Actorion pornograffig
Categori:Donald Trump
Categori:Genedigaethau 1979
Categori:Sgandalau gwleidyddol yr Unol Daleithiau